
Tartu ülikooli audoktorile omistati mainekas 
kosmoloogiapreemia 


Tartu ülikooli vilistlane ja audoktor, Tartu observatooriumi vanemteadur 
astrofüüsik Jaan Einasto nimetati Gruberi sihtasutuse 
kosmoloogiapreemia laureaadiks lähikosmose uurimise eest. Gruberi 
kosmoloogiapreemiaga tunnustatakse ka Kenneth Freemani, R. Brent 
Tully ja Sidney van den Berghi nende rolli eest lähikosmose 
kosmoloogia arendamisel. 


Tahame tunnustada nende pioneerlikku panust lähikosmose ehitusest ja 
koostisest arusaamisel,“ väärtustas preemiakomisjoni esimees Wendy Freeman 
laureaatide tehtud tööd. „Nende aastakümneid kestnud lähikosmose 
vaatlused ja analüüs on lubanud kosmoloogidel, kaasa arvatud neil endil, 
uurida Universumi evolutsiooni suurimatel skaaladel.” 


“Selle preemiaga tunnustatakse tegelikult meie Eesti astronoomide pikaajalist 
teedrajavat tööd lähikosmose uurimisel. Olen siin kui Ernst Öpiku ja Grigori 
Kuzmini õpilane ja mul on eriti hea meel, et seda tööd jätkavad noored 
astronoomid Tartu observatooriumis” rõõmustab vastne laureaat Jaan 
Einasto. 


Käesoleva aasta Gruberi preemia laureaadid uurisid üksteisest sõltumatult 
Linnutee galaktikat, kohaliku grupi galaktikaid ja teisi lähedasi galaktikaid, 
töötades välja uurimisstrateegiaid ja tehes avastusi, mis viisid kahele 
fundamentaalsele muutusele selles, kuidas me Universumist aru saame: 
tumeaine ja kosmilise võrgustiku avastamine. 


Jaan Einasto on Tartu observatooriumis töötanud alates oma 
tudengiaegadest 1940ndatel. Tumeaine on läbi aastate olnud tema 
peamiseks uurimisobjektiks. Einasto oli ka esimene, kes hakkas tegema 
vaatlusandmetel põhinevaid arvutimudeleid, mis näitavad Universumi ehitust 
ning kinnitavad, et Universum meenutab kosmilist võrgustikku — galaktikate ja 
galaktikate superparvede ahelaid, mida eraldavad suured tühikud. 


Preemia antakse üle Yale'i ülikoolis 1. oktoobril 2014 toimuval tseremoonial. 
Lisaks rahalisele preemiale saab iga laureaat kuldse laureaadimedali ning 
tunnustusteksti. 


Gruberi Rahvusvahelise preemiaga tunnustatakse kosmoloogia, geneetika ja 
neuroteaduste alade teadlasi, kelle põhjapanevad uurimused ja avastused 
muudavad paradigmasid meie teadmistes ja kultuuris. 


Kosmoloogia uusimate saavutuste tagamaad avab ka 23-28 juunil Tallinas 
toimuv rahvusvahelie astronoomiaühingu konverents (http://iau.maido.ee/). 


Lisainfo: Jaan Einasto, TÜ audoktor, TO vanemteadur, astrofüüsik, Gruberi 
preemia laureaat e-post: einastooto.ee. 

